LĪGUMS
par ielu nosaukumu norāžu piegādi un uzstādīšanu Saulkrastu novada pašvaldības teritorijā

Saulkrastos, 			 		           		Dokumenta datums ir tā elektroniskās 
parakstīšanas datums

          		Saulkrastu novada pašvaldība, reģistrācijas numurs 90000068680, juridiskā adrese Raiņa iela 8, Saulkrasti, Saulkrastu novads, LV-2160, tās izpilddirektores Ineses Odiņas -Laizānes personā, kura rīkojas pamatojoties uz Pašvaldību likumu un Saulkrastu novada pašvaldības nolikumu (turpmāk – PASŪTĪTĀJS), un
SIA “Troja”, reģistrācijas numurs 40003093873, juridiskā adrese: Bauskas iela 143, Rīga, LV-1004, tās valdes priekšsēdētāja Jāņa Biķa personā, kurš darbojas pamatojoties uz statūtiem (turpmāk – IZPILDĪTĀJS), no otras puses, abi kopā - PUSES, vai atsevišķi – PUSE, pamatojoties uz publiskā iepirkuma “Ielu nosaukumu norāžu piegāde un uzstādīšana Saulkrastu novada pašvaldības teritorijā” ID Nr. SNP 2026/20 rezultātiem, savstarpēji vienojoties, noslēdz šādu līgumu (turpmāk – Līgums):
1. Līguma priekšmets
0. Pasūtītājs pasūta, bet Izpildītājs apņemas veikt ielu nosaukumu norāžu plākšņu izgatavošanu, piegādi un uzstādīšanu, turpmāk – Darbi, atbilstoši Līguma noteikumiem un Līguma pielikumos “Tehniskā specifikācija” (1.pielikums) norādītajai specifikācijai un finanšu piedāvājumā (2.pielikums) norādītajām vienību cenām, turpmāk – Pielikums, kas ir Līguma neatņemama sastāvdaļa.
0. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā 12 (divpadsmit) mēnešus vai līdz Līguma kopējās summas sasniegšanai (Līguma 2.1.apakšpunkts), atkarībā no tā, kurš no nosacījumiem iestāsies pirmais.

1. Līguma summa un norēķinu kārtība
2.1. Līguma maksimālā summa ir EUR 35 550,00 (trīsdesmit pieci tūkstoši pieci simti piecdesmit euro un 00 centi) bez pievienotās vērtības nodokļa, turpmāk – PVN. 
2.2. Līdz katra mēneša 5.datumam IZPILDĪTĀJS iesniedz pieņemšanas – nodošanas aktu (turpmāk – AKTS) par iepriekšējā mēnesī faktiski veiktajiem Darbiem uz e-pastu: pasts@saulkrasti.lv.
2.3. Izpildītājs rēķinu sagatavo elektroniski atbilstoši šādām prasībām (obligāti jāizmanto strukturētie e-rēķini (XML formātā ar tajā iekļauto vizuālo attēlu PDF formātā). Saulkrastu novada pašvaldībai ir pieslēgta un ir aktīva portālā Latvija.gov.lv e‑adrese e-rēķinu saņemšanai - EREKINI@90000068680. Lai nodrošinātu rēķinu apriti, to identifikāciju un apmaksu e-rēķinu sadaļā Pakalpojuma saņēmējs vienmēr jānorāda Saulkrastu novada pašvaldība un sadaļā piezīmes papildus obligāti norādāms Pakalpojuma saņēmēja iestādes nosaukums, vai saņemšanas adrese vai struktūrvienība. Ja Izpildītājs ir iesniedzis nekorekti aizpildītu e-rēķinu formātam  un/vai Līguma nosacījumiem neatbilstošu rēķinu, nav norādījis Pakalpojuma saņēmēja iestādes identifikāciju, tad šādu rēķinu pašvaldība apmaksai nevar pieņemt un akceptēt.
2.4. Pēc rēķina un AKTA saņemšanas Saulkrastu novada domē, Līgumā 9.10.1. apakšpunktā norādītā atbildīgā persona piecu darba dienu laikā pārbauda rēķinā un AKTĀ iekļauto Darbu izpildi.
2.5. PASŪTĪTĀJS apmaksā rēķinu 20 (divdesmit) dienu laikā pēc Līguma 2.2. punktā minētā AKTA un rēķina saņemšanas Saulkrastu novada domē un veikto Darbu pārbauders, pārskaitot attiecīgo naudas summu uz IZPILDĪTĀJA rēķinā norādīto norēķinu kontu. 
2.6. Ja PASŪTĪTĀJAM rodas pretenzijas par rēķinā norādīto summu pamatotību un/vai AKTĀ norādīto Darbu izpildi, PASŪTĪTĀJAM ir tiesības rakstiski iesniegt IZPILDĪTĀJAM motivētu pretenziju un neapmaksāt rēķinu līdz brīdim, kamēr nav novērsti Pasūtītāja norādītie defekti vai kļūdas. 
2.7. Par samaksas dienu tiek uzskatīta diena, kad PASŪTĪTĀJS veicis pārskaitījumu uz IZPILDĪTĀJA Līgumā norādīto norēķinu kontu.
2.8. Apmaksājot PAKALPOJUMU PASŪTĪTĀJS ir tiesīgs ieturēt summas, kas viņam saskaņā ar šo Līgumu pienākas no IZPILDĪTĀJA kā:
2.8.1. izdevumi, kas PASŪTĪTĀJAM radušies sakarā ar Darbu defektiem un to novēršanu;
2.8.2. to zaudējumu atlīdzība, kuri PASŪTĪTĀJAM radušies sakarā ar līgumsaistību nepienācīgu izpildi no IZPILDĪTĀJA puses;
2.8.3. līgumsodu maksājumi (ja tādi IZPILDĪTĀJAM ir jāmaksā PASŪTĪTĀJAM saskaņā ar šo Līgumu).
2.9. Ja IZPILDĪTĀJS veic PAKALPOJUMUS, kas nav ietverti Līguma dokumentācijā vai ja Līguma IZPILDĪTĀJS ir vienpusēji atkāpies no Pielikumā noteiktajām prasībām, tad IZPILDĪTĀJS par šiem darbiem atlīdzību nesaņem.

3. Līguma izpildes kārtība
3.1. Darbu izpildes vieta – Saulkrastu novada pašvaldība.
3.2. Pasūtītājs elektroniski nosūta Izpildītājam pasūtījumu Darbu izpildei, norādot:
3.2.1. uz ielu nosaukuma zīmēm rādītājiem rakstāmo tekstu;
3.2.2. ielu nosaukumu stabu uzstādīšanas vietu;
3.2.3. izgatavojamo numura zīmju, ielu nosaukuma zīmju skaitu un izmēru;
3.2.4. Darbu izpildes termiņu.
3.3. Izpildīto Pasūtījumu Izpildītājs nodod Pasūtītājam ar AKTU.

4. Darbu kvalitāte un garantija
4.1. Izpildītājs garantē Pasūtītājam Darbu kvalitāti atbilstoši Latvijas Republikā spēkā esošo normatīvo aktu prasībām.
4.2. Izpildītājs garantē uzstādīšanas Darbu kvalitāti 2 (divus) gadus pēc Darbu nodošanas - pieņemšanas akta parakstīšanas, izņemot vandālisma rezultātā izdarītos bojājumus. Ielu nosaukumu zīmju garantijas termiņš noteikts Pielikumā.
4.3. Garantijas termiņa laikā Pasūtītājs var rakstveidā izvirzīt Izpildītājam pretenzijas par Darbu kvalitāti. Tādā gadījumā Izpildītājs pēc Pasūtītāja pretenzijas saņemšanas, saskaņojot ar Pasūtītāju veic konstatēto defektu novēršanu uz Izpildītāja rēķina.

5. Pušu atbildība
5.1.	Izpildītājs par Darbu izpildes termiņa nokavējumu maksā Pasūtītājam līgumsodu 0,5 (piecas desmitdaļas) procentu apmērā no rēķina kopējās summas bez PVN par katru nokavēto dienu, bet ne vairāk kā 10 (desmit) procentus no rēķina kopējās summas. Par izpildes dienu uzskatāma diena, kad abpusēji ir parakstīts nodošanas – pieņemšanas akts. Ja nokavējuma summa sasniedz 10 (desmit) procentus no Līguma kopējās summas bez PVN, Pasūtītājam ir tiesības vienpusēji lauzt Līgumu, vai arī vienpusēji noteikt papildus termiņu Darbu izpildei.
5.2.	Pasūtītājs par Līgumā noteiktā samaksas termiņa kavējumu maksā Izpildītājam līgumsodu 0,5 (piecas desmitdaļas) procentu apmērā no rēķina summas par katru nokavēto dienu, bet ne vairāk kā 10 (desmit) procentus no rēķina summas.
5.3.	Līgumsoda samaksa neatbrīvo Puses no Līguma saistību izpildes.
5.4.	Saistības neizpildījusī Puse atlīdzina otrai Pusei ar tās darbību vai bezdarbību radītos zaudējumus.
5.5.	Zaudējumu atlīdzināšana neatbrīvo Puses no saistību pienākuma izpildes.

6. Nepārvarama vara
6.1. Puses tiek atbrīvotas no atbildības par daļēju vai pilnīgu Līguma noteikto saistību neizpildi, ja saistību izpilde nav iespējama nepārvaramas varas vai ārkārtas apstākļu (uguns nelaime, karadarbība, nemieri, diversija, dabas stihija, streiks, kā arī likumdevēja, tā izpildinstitūciju, tiesas vai kontroles iestāžu  darbība vai pieņemtie akti, kā arī citi apstākļi, kas neiekļaujas līgumslēdzēju iespējamās kontroles un ietekmes robežās) rezultātā, kuru darbība ir sākusies pēc Līguma parakstīšanas un kurus līgumslēdzēju Puses nevarēja iepriekš paredzēt un novērst.
6.2. Puse, kura atsaucas uz Līguma 6.1.punktā minētiem apstākļiem, par to iestāšanos otrai Pusei paziņo ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu un iespējamo termiņu, kurā noteiktās saistības tiks izpildītas.
6.3. Ja otru Pusi neapmierina laika periods, par kuru tiek pagarināts saistību izpildes termiņš šī Līguma 6.1.punktā atrunāto apstākļu dēļ, tā patur sev tiesības vienpusēji atkāpties no Līguma, par to nekavējoties rakstiski informējot otru Pusi.

7. Līguma grozīšanas kārtība un kārtība, kādā pieļaujama atkāpšanās no Līguma
7.1. Šo Līgumu var grozīt, Pusēm vienojoties rakstveidā. Šāda vienošanās tiek pievienota Līgumam un ir tā neatņemama sastāvdaļa.
7.2. Pasūtītājam ir tiesības vienpusēji atkāpties no Līguma šādos gadījumos:
7.2.1.	ja ir notikusi Izpildītāja labprātīga vai piespiedu likvidācija;
7.2.2.	ja pret Izpildītāju ir uzsākta maksātnespējas vai bankrota procedūra;
7.2.3.	ja Izpildītājs nav veicis Darbus vispār vai Darbu izpilde ir nekvalitatīva vai neatbilstoša Līguma noteikumiem, par ko sastādīti attiecīgi akti;
7.2.4.	Starptautisko un Latvijas Republikas nacionālo sankciju likumā paredzētajos gadījumos.
7.3. Atkāpšanās no Līguma neietekmē jebkuras citas Pasūtītāja vai Izpildītāja tiesības, kas izriet no Līguma. Šādā gadījumā Pasūtītājs samaksā Izpildītājam par faktiski veikto Darbu izpildi atbilstoši Līguma noteikumiem.

8. Fizisko personu datu aizsardzība
8.1. PUSĒM ir tiesības apstrādāt no otras PUSES iegūtos fizisko personu datus tikai ar mērķi nodrošināt Līgumā noteikto saistību izpildi, kā arī Līguma izpildes ietvaros iegūtos fizisko personu datus, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, no 2018.gada 25.maija ievērot Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības. 
8.2. PUSE, kura nodod otrai PUSEI fizisko personu datus apstrādei, atbild par piekrišanu iegūšanu no attiecīgajiem datu subjektiem. 
8.3. PUSES apņemas nenodot tālāk trešajām personām no otras PUSES iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu. 
8.4. Ja saskaņā ar tiesību normatīvajiem aktiem PUSĒM var rasties pienākums nodot tālāk trešajām personām no otras PUSES iegūtos fizisko personu datus, tas pirms šādu datu nodošanas informē par to otru PUSI, ja vien normatīvie akti to neaizliedz. 
8.5. PUSES apņemas pēc otras PUSES pieprasījuma iznīcināt no otras PUSES iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai, kā arī sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar normatīvajā aktā noteikto uzdevumu vai funkciju izpildi. 

9. Citi noteikumi
9.1. Puses vienojas, ka Līguma izpildes ietvaros Darbu un preču cena nedrīkst pārsniegt Pielikumā norādītās cenas.
9.2. Nepieciešamības gadījumā Līguma izpildes ietvaros Puses var atsevišķi vienoties par nestandarta situāciju vai uzdevumu/darbu veikšanu, kas nav paredzēti Pielikumā, bet ir saistīti ar Līguma 1.1.punktā paredzētajiem darbiem.
9.3. Visus strīdus un domstarpības, kas rodas Pušu starpā šī Līguma izpildes gaitā, Puses risina savstarpēju pārrunu ceļā. Ja savstarpēju pārrunu ceļā risinājumu panākt nav iespējams, katrai no Pusēm ir tiesības vērsties tiesā Latvijas Republikas normatīvajos aktos noteiktajā kārtībā.
9.4. Visus jautājumus, kas nav atrunāti Līgumā, Puses risina atbilstoši spēkā esošajiem Latvijas Republikas normatīvajiem aktiem.
9.5. Visi Līguma pielikumi kļūst par Līguma neatņemamu sastāvdaļu un stājas spēkā no to abpusējas parakstīšanas dienas.
9.6. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
9.7. Līgums ir saistošs Pusēm, kā arī Pušu tiesību un saistību pārņēmējiem.
9.8. Līguma sadaļu virsraksti lietoti tikai teksta labākai pārskatāmībai un tādēļ nevar tikt izmantoti Līguma interpretācijai.
9.9. Juridiskās adreses vai norēķinu rekvizītu maiņas gadījumā Pušu pienākums ir 3 (trīs) darba dienu laikā paziņot par to otrai Pusei.
9.10. Pušu kontaktpersonas Līguma saistību izpildes nodrošināšanai:
9.10.1. no Pasūtītāja puses – XXXXXXXXXXXXXXXXXX. Pasūtītāja kontaktpersona ir pilnvarota Pasūtītāja vārdā parakstīt Līguma 2.2.apakšpunktā minēto AKTU, bez tiesībām parakstīt vienošanās pie Līguma;
9.10.2. no Izpildītāja puses – XXXXXXXXXXXXXXXXXXXX.
9.11. Līgums ir sagatavots latviešu valodā, elektroniska dokumenta formā ar diviem pielikumu, abpusēji parakstīts ar drošu elektronisko parakstu, kas satur laika zīmogu.
9.12. Līgumam ir pievienoti 2 (divi) pielikumi:
9.12.1. Tehniskā specifikācija uz trim lapām;
9.12.2. Finanšu piedāvājums – atsevišķa datne.

10. Pušu juridiskās adreses un rekvizīti

	Pasūtītājs
Saulkrastu novada pašvaldība
Reģ. Nr. 90000068680
Raiņa iela 8, Saulkrasti, LV-2160 
Banka: AS SEB Banka
Kods:UNLALV2X 
Konts:  LV78UNLA0050008528948


I. Odiņa - Laizāne*
	Izpildītājs
SIA “Troja”
Reģ. Nr. 40003093873
Bauskas iela 143, Rīga, LV-1004
Banka: AS “SEB banka”
kods: UNLALV2X
Konts: LV79UNLA0002006469118


J. Biķis*





DOKUMENTS PARAKSTĪTS AR DROŠU ELEKTRONISKO PARAKSTU, 
KAS SATUR LAIKA ZĪMOGU

































